**स्वाधारचे आजवरचे विशेष उपक्रम :-**

**१] “संवाद” -**

समाजातील व कुटुंबातील त्यांची गुंतागुत आणि उकल यावर फक्त तज्ञांनीच नाही तर प्रत्येक सर्वसाधारण व्यक्तीने विचार करण्याची गरज आहे ह्या विचाराने स्वाधारने स्वाधारच्या सल्लागार मानसशास्त्रज्ञ श्रीमती प्रभा तुळपुळे यांच्या मार्गदर्शन खाली “संवाद” उपक्रम सुरु केला.

सर्वसामान्य माणसांनी केलेला विचार हा समाजाचा विचार बनतो त्यातूनच समाजमन तयार होते. समाजातील प्रत्येक व्यक्ती प्रत्येक सामाजिक प्रश्नांचा प्रत्यक्ष- अप्रत्यक्ष भाग असते. प्रत्येकाने त्या प्रश्नांचा नकळत तरी विचार केलेला असतो, आपल्यापुरते तरी काही उत्तर शोधलेले असते. हे सर्व समजून घ्यावे लोकांनी या प्रश्नांवर जाणीवपूर्वक विचार करावा या उद्देशाने हा वार्षिक उपक्रम हाती घेतला. या उपक्रमात आम्ही त्या त्या वर्षीचा विषय वर्तमानपत्रात जाहीर करून लोकांकडून त्या विषयावर लेख मागवतो, त्या लेखकांनी आवर्जून मांडलेले मुद्दे आणि त्याविषयावरील स्वाधारच्या कार्यकर्त्याने लिहिलेला लेख अशी पुस्तिका प्रकाशित करतो. सांगता समारंभात या पुस्तिकेचे प्रकाशन होते. व या विषयातील तज्ञांना निमंत्रित करून त्यांचे मार्गदर्शन घेतले जाते.

आजवर या उपक्रमात हाताळलेले विषय –

१) सासू-सुनेचे नाते बनते कसे बिघडते कसे?

२) स्त्री – स्त्रीची वैरीण आहे का?

३) व्यभिचार

४) दंगलीतील स्त्रियांचा सहभाग

५) महिला आरक्षणाला पुरुषांचा विरोध का?

६) वृध्दांचे प्रश्न

७) नवविवाहितांचे प्रश्न

८) प्रेमविवाहाला विरोध का होतो?

९) बाबा, बापू, माता यांच्याकडे लोक का जातात?

१०) वाढते लैगिक अत्याचार – “कारणे व उपाय”

११) असहिष्णुता

२] शैक्षणिक उपक्रम -

१) बालवाडी पाळणाघर प्रशिक्षण –

स्वाधारकडे येणाया बहुतांश महिला अल्पशिक्षित असतात. या महिलांना स्वावलंबी बनता यावे यासाठी स्वाधारने नाथीबाई दामोदर ठाकरसी विद्यापिठाशी सलग्न बालवाडी पाळणाघर शिक्षिका प्रशिक्षण अभ्यासक्रम १९८८ ते २००७ अभ्यासक्रम पूर्ण करून उत्तीर्ण शिक्षिकांना विद्यापिठाचे प्रमाणपत्र देण्यात आले.

२० सालानंतर नाथीबाई दामोदर ठाकरसी विद्यापिठाने अभ्यासक्रमाची अर्हता वाढविल्याने व स्वरुप अधिक व्यापक व व्यावसायिक केल्यामुळे स्वाधारने हा अभ्यासक्रमाचे आयोजन बंद केले.

२) दत्तक पालक योजना –

स्त्रियांना सक्षम आणि स्वावलंबी बनविण्यासाठी मदतीचा हातदेणे हे स्वाधारचे उद्दिष्ट आहे. यासाठी स्त्रियांनी विचाराने सक्षम आणि आर्थिकदृष्टया स्वावलंबी बनणे गरजेचेआहे याचा पाया मुलींच्या शालेय जीवनातच घातला जातो. वस्तुत: शिक्षण हा प्रत्येक मुलामुलीचा अधिकार आहे. परंतु अनेक मुलांना शिक्षण अर्धवट सोडावे लागते त्यातही मुलींच्या गळतीचे प्रमाण चिंताजनक आहे. आर्थिकदृष्टया अतिदुर्बल गटातील या मुलींवर शाळा सोडण्याची वेळ येऊ नये त्यांचे किमान शालेय शिक्षण तरीपूर्ण व्हावे या हेतूने टाकलेले एक पाऊल म्हणून सन २००७ पासून आम्ही लोकसहभागातून “दत्तक पालक योजना” हा उपक्रम सुरु केला. या उपक्रमात समाजातील संवेदनशील व्यक्ती दरवर्षी एका मुलीच्या शैक्षणिक मदतीसाठी रु. २५००/- देणगी देतात. काही व्यक्ती आणि संस्था शैक्षणिक साहित्य वस्तूरूप देणगी देतात. आम्ही ही मदत शैक्षणिक साहित्य, फी, गणवेश, वह्या इ. रूपाने लाभार्थी मुलींपर्यंत पोहचवतो. या मुलींना शालेय अभ्यासक्रमासाठी विशेष मार्गदर्शन उपलब्ध करून देतो. देणगीदारांच्या मदतीने मुलींना उच्च शिक्षणासाठीही मदत करतो. या मुलींच्या व्यक्तिमत्व विकासाच्या दृष्टीने सातत्याने विविध कार्यक्रमांचे आयोजन करतो.

**४) बालरंग**

स्वाधारकडे येणाऱ्या समस्याग्रस्त महीलांपैकी बहुतांश महिला आर्थिक दृष्ट्या दुर्बल असतात. अशा परीस्थित त्यांना मुलांचे शिक्षन पूर्ण करणे अवघड होऊन जाते. या मुलांवर शिक्षण अर्धवट सोडण्याची वेळ येऊ नये म्हणून स्वधाराने बालरंग उपक्रम सुरु केला. या उपक्रमात स्वधार्कडे येणाऱ्या समस्याग्रस्त महिलांच्या मुलांना शैक्षणिक साहित्याची मदत दिली जाते

३) **शैक्षणिक प्रकल्प –**

स्वाधारची चेंबूर शाखा १९९५ पासून ‘शैक्षणिक प्रकल्प’ हा उपक्रम राबविते.  सामाजिक बांधिलकी मानणाऱ्या व्यक्ती व संस्थांच्या आर्थिक सहाय्याने हा उपक्रम राबविला जातो. आर्थिक दृष्ट्या दुर्बल कुटुंबातील मुलींना इ ५वी ते १०वी पर्यंत शालेय शिक्षणासाठी मदत दिली जाते.  त्याचप्रमाणे उच्च घेणाऱ्या गरजू विद्यार्थी विद्यार्थिनींना देणगीदारांच्या सहकार्याने मदत दिली जाते.

  शैक्षणिक प्रकल्पातील मुलींना दरवर्षी शैक्षणिक साहित्य दिले जाते. तसेच त्यांच्या व्यक्तिमत्व विकासाच्या दृष्टीने मुलींच्या विविध स्पर्धा आयोजित केल्या जातात.

४) **आदिवासी विद्यार्थ्यांसाठी**

स्वाधारची मुलुंड शाखा मुख्यत: आदिवासी भागातील विद्यार्थ्यांसाठी आणि महिलांसाठी काम करते. वाकस (नेरूळ) येथील डॉ दत्ता सामंत विद्यालय आणि माणगाववाडी येथील मधुरम चॅरिटेबल ट्रस्ट संचालित आदिवासी मुलांच्या आश्रम शाळेत मुलुंड शाखेचे कार्यकर्ते विविध शैक्षणिक आणि मुलांचे विचार विकसित होण्याच्या दृष्टीने कार्यक्रम राबवितात. .

**३] जागर मानवतेचा**

स्वाधारच्या संस्थापक अध्यक्ष मा.मृनाल गोरे यांच्या अमृत महोत्सवी वर्षानिमित्त स्वधाराने “जागर मानवतेचा” हे अभियान राबविले. स्त्रियांवर होणारे अन्याय अत्याचाराबाबत, आणि समाजात स्त्रीपुरुष समानता रुजावी या दृष्टीने समाजात जाणीव जागृती करणारे, संवादात्मक ७५ कार्यक्रम आयोजित केले. महाराष्ट्रात विविध ठिकाणी विविध स्तरातील स्त्री पुरुषांशी हा संवाद साधला.