**Link 1**

**कौटुंबिक सल्ला केंद्र –**

कौटुंबिक सल्ला केंद्र हे स्वाधारचे मुख्य काम आहे. १९८७ साली या केंद्राला केंद्रिय समाज कल्याण बोर्डाची मान्यता मिळाली आहे. समाजातील सर्व जातीधर्माच्या आणि सर्व स्तरातील महिला आपल्या विविध समस्या- २ – हुंडा, मारहाण, मानसिक छळ, बलात्कार, इत्यादी घेऊन स्त्रिया स्वाधार मध्ये येतात.

समस्याग्रस्त महिलेचे लेखी निवेदन घेणे, तिचे आणि समोरच्या व्यक्तीचे म्हणणे स्वतंत्रपणे ऐकून घेणे, दोघांची एकत्र बैठक घेणे, दोघांना समुपदेशन करणे, गृहभेट करणे, आवश्यक असेल तिथे दोन्ही बाजूकडील नातेवाईकांबरोबर बैठक घेणे, त्यांनाही समुपदेशन करणे आणि यातून सर्वमान्य आणि सन्मान्य तोडगा सुचविणे जेणेकरून कुटुंबातील अन्याय दूर होईल आणि शक्यतो कुटुंब तुटणार नाही - ही स्वाधारच्या कौटुंबिक सल्ला केंद्राच्या कामाची पध्दत आहे. या कामात काही वेळा वकीलांच्या व पोलिसांच्या मदतीचीही गरज भासते. काहीवेळा वैद्यकीय व मानसोपचाराची गरज भासते. तेव्हा ही मदत स्वाधारकडून उपलब्ध करून दिली जाते. समुपदेशनाचे हे काम पूर्णपणे विनामुल्य केले जाते. १९८३ पासून आजतागायत सुमारे दहा हजार समस्याग्रस्त स्त्रियांनी व त्यांच्या कुटुंबियांनी समुपदेशनाचा लाभ घेतला आहे लाभ घेतला आहे.

स्वाधारकडे येणाऱ्या समस्या ग्रस्त महिलांच्या सोयीसाठी स्थानिक कार्यकर्त्यांच्या पुढाकाराने १९८८ साली चेंबूर, (३) १९९१ साली मुलुंड, (४) २०१७ मध्ये चुनाभट्टी (५) येथे स्वाधारच्या शाखा सुरु झाल्या. १९९५ मध्ये पुणे (६) येथे स्वाधारचे स्वतंत्र केंद्र सुरु झाले.